Diari Oficial de la Generalitat Valenciana


Sumari del DOGV 1221, del 11-01-1990 (1990/816230)

ORDRE de 20 d'octubre de 1989, de la Conselleria de Cultura, Educació i Ciència, per la qual es complete la reestructuració d'ensenyaments de Formació Professional a la localitat d'Elda.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/20/(1)/dof/vci/html**

### Dades del document

Número de DOGV
:   1221

Data del DOGV
:   11-01-1990

Secció del DOGV
:   DISPOSICIONS GENERALS

Número del document
:   1990/816230


Data del document
:   20-10-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 20 d'octubre de 1989, de la Conselleria de Cultura, Educació i Ciència, per la qual es completa la reestructuració d'ensenyaments de Formació Professional a la localitat d'Elda.  
L'existència de l?Institut de Formació Professional «La Melva» i l?Institut de Formació Professional «La Torreta» a la localitat d'Elda, amb uns ensenyaments similars, ha plantejat la necessitat de reestructurar aquests d'acord amb uns criteris de màxima racionalitat.  
En aquest sentit, s'ha considerat convenient la ubicació a l?Institut de Formació Professional «La Melva» de les branques del sector serveis i a l?Institut de Formació Professional «La Torreta» les del sector industrial, tot això per tal d'aconseguir un aprofitament més òptim de les instal·lacions i el material.  
Seguint aquest criteri, la Conselleria de Cultura, Educació i Ciència, per l?Ordre de 14 de setembre de 1987 (DOGV núm. 678 de 8 d'octubre) va fer una primera reestructuració de les branques existents en ambdós centres, i restà pendent la reubicació de tota la branca de metall.  
Amb aquesta finalitat de completar la reestructuració iniciada en aquesta localitat per l?ordre esmentada, tenint en compte els informes i la proposta del Servei Territorial de Cultura i Educació d'Alacant i en virtut de les atribucions conferides pel Reial Decret 2093/1983, de 28 de juliol (BOE del 6 d'agost) sobre traspàs de funcions i serveis en matèria d'educació a la Generalitat Valenciana.  
ORDENE:  
Primer  
Traspassar els ensenyaments de primer grau, branca metall, professió mecànica, i els ensenyaments de segon grau, branca metall, especialitat màquines i eines, des de l'Institut de Formació Professional «La Melva» a l'Institut de Formació Professional «La Torreta», ambdós situats a la localitat d'Elda.  
Segon  
L'Institut de Formació Professional «La Melva» no podrà acceptar matrícula en els ensenyaments traspassats per aquesta Ordre.  
Tercer  
Tant el material inventariable com el fungible adscrit als ensenyaments que es traspassen per aquesta ordre, haurà de quedar a disposició de l?Institut de Formació Professional «La Torreta».  
Quart  
Contra aquesta resolució, les persones interessades podran interposar, davant la Conselleria de Cultura, Educació i Ciència, recurs de reposició en el termini d'un mes comptat a partir de l?endemà de la publicació en el Diari Oficial de la Generalitat Valenciana.  
DISPOSICIO TRANSITORIA  
Els funcionaris docents de l?Institut de Formació Professional «La Melva» afectats pel traspàs d'ensenyaments prestaran serveis a l?Institut de Formació Professional «La Torreta» encara que continuaran adscrits al primer centre mentre no es produesca la seua integració definitiva en el segon institut.  
DISPOSICIO FINAL  
Aquesta ordre entrarà en vigor el mateix dia que es publicarà en el Diari Oficial de la Generalitat Valenciana, no obstant això, els seus efectes es consideraran referits a l?inici del curs acadèmic 1989/90.  
València, 20 d'octubre de 1989.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI